З А П И С Н И К

 Од 72-ра седница на Советот на Општината Битола одржана на ден 05.04.2021 год.

Седницата се одржа онлајн преку апликацијата ZOOM и започна со работа во 10,20 часот.

На седницата беа присутни 30 членови на Советот на Општината: Претседателотот на Советот-Валентин Груевски, Методија Илиевски,Зоран Стојчевски, Жаклина Наумовска, Ристенка Алтипармаковска,Борче Корлевски,Веселин Талевски,Емилија Костурски, Елеонора Илиевска, Зоран Ѓеорѓиев, Владко Шеровски, Елизабета Тодоровска, Виолета Дракалска,Татјана Крнчева, Јован Налбанти, Славе Најдовски, Билјана Поповска, Анита Ангелевска,Александар Мирчевски, Борче Димитровски,Горан Степановски,Горан Михајловски,Елена Трајчевска, Иванчо Тошевски, Николче Јанкуловски,Емилија Јошевска, Викторија Христовска, Габриела Илиевска, Иван Чулаковски, Бурим Керими.

На седницата отсутен беше советникот Тони Коњановски.

 Претседателот на Советот Валентин Груевски го прочита дневниот ред со 42 точки кој беше доставен до советниците.

 Конфликт на интереси имаше советникот-Претседател на Советот Валентин Груевски.

 Претседателот Груевски рече дека има два предлози:едниот предлог кој беше разгледуван на Комисијата за финансии а е директно поврзан со точката 23 од доставениот дневен ред (Одлука за примање на донација-техничка документација основен проект за линиска инфраструктура:изградба на колектор за одводнување на фекални отпадни води од локалитетот Бегова чешма-Национален парк Пелистер Битола, делница:РШ 106-пречистителна станица-Реципиент,Битола.Новата точка која е испратена од Одделението за ЕР (дополнителна точка) е:

Одлука за дополнување на Одлуката за утврдување на листа на изградба и реконструкција на водоводни системи во населните места на подрајчето на Општина Битола со користење на средства од Европска инвестициона банка. Е како надополнување на точка 23(од доставениот дневен ред) а се однесува на овој проблем и е разгледувана на Комисијата за финансии, и вториот предлог е:

Одлука за измена на Одлуката за утврдување ба критериуми и стандарди за поставување на урбана опрема на подрачјето на Општина Битола, овој предлог е од страна на Градоначалничката Наташа Петровска а во образложението стои:„имајќи во предвид состојбата со бројот на заболени лица со Ковид19 предложи:Советот на Општина Битола на седницата закажана на 5.04.2021 да донесе Одлука за измена на Одлуката за утврдување на критериуми и стандарди за поставување на урбана опрема на подрачјето на Општина Битола.Со донесување на оваа Одлука се бара имателите на угостителски објекти да ја одстранат урбаната опрема(метална ограда со стакло) како и дрвената платформа наместо на 15.04 тоа да се направи од денешниот ден 5.04.2021г.Донесувањето на Одфлуката треба да биде една одмерките за спречување на ширењето на вирусот Ковид19.

Иванчо Тошевски рече дека само минатата недела бројот на позитивни од Ковид 19 беше 555(нови случаи) или неделен раст од 78,8% во однос на предходната недела.До сега во Битола само во изминатите три недели се регистрирани 1106 позитивни случаи а само во изминатата недела се починати 15 лица(34%)во последните три недели.Во Битола е надминат прагот на четвртиот и највисок степен на ризик од ширење на зараза, а се очекува дека во наредните денови ќе биде надминат и прагот од 1000 случаи.Од тие причини во име на советничката група на ВМРО ДПМНЕ и коалицијата побара:Повлекување на сите точки кои се на дневен ред,обезбедување присуство на Градоначалничката Петровска на седницата, а предлогот е само една точка на дневен ред на која ќе се донесат важни одлуки за здавјето на граѓаните во овие тешки моменти.Точката е сл:

Разгледување на здравствената состојба во градот,донесување на заклучоци и итни мерки со цел ублажување на последиците од здравствената криза и формирање на Ковид фонд од 50 милиони д.наменет за директна финансиска помош на болните од Ковид 19 кои неможат да обезбедат средства за лекување.

На оваа точка ќе побараат директна одговорност и оставка од Кризниот штаб.

Доколку предлогот не биде прифатен советниците на ВМРО ДПМНЕ и коалицијата ќе ја напуштат седницата во знак на поддршка и револтот кој го чуствуваат граѓаните кон власта.

Пред да се постават предлозите на гласање советничката група на МВРО ДПМНЕ нема да гласа за истите.

Предлогот од Валентин Груевски:

1.Одлука за дополнување на Одлуката за утврдување на листа на изградба и реконструкција на водоводни системи во населните места на подрајчето на Општина Битола со користење на средства од Европска инвестициона банка, беше ставен на гласање и прифатен со 17 гласови ЗА.

 2. Одлука за измена на Одлуката за утврдување на критериуми и стандарди за поставување на урбана опрема на подрачјето на Општина Битола, беше ставен на гласање и прифатен со 19 гласови ЗА.

 Предлогот од Иванчо Тошевски:

 1.Повлекување на сите точки од доставениот дневен ред и поставување на една точка на дневниот ред:

 Разгледување на здравствената состојба во градот,донесување на заклучоци и итни мерки со цел ублажување на последиците од здравствената криза и усвојување на Ковид фонд од 50.000.000д. за директна финансиска поддршка на болните од Ковид19, беше ставен на гласање и не беше прифатен со 12 гласови ЗА и 16 воздржани.

 За работа на седницата беше предложен и со 16 гласови ЗА и 12 против прифатен следниот

 Д Н Е В Е Н Р Е Д

1. Одлука за измена на Одлуката за утврдување на критериуми и стандарди за поставување на урбана опрема на подрачјето на Општина Битола

2. Одлука за измена на распоредот на средства на Буџетот на општина Битола за 2021 година.

3. Завршна сметка за финансиското работење на ЈП „Комуналец” во 2020 год.

4. Извештај за работата на ЈП „Комуналец” Битола во 2020 год.

5. Извештај за реализација на Програмите за одржување на ЈЗП и јавна

чистота во Општина Битола од ЈП „Комуналец“Битола за 2020 год.

6. Завршна сметка за финансиското работење на КЈП „Нискоградба” во 2020год.

7. Извештај за работата на КЈП „Нискоградба” во 2020 год.

8. Завршна сметка за финансиското работење на ЈП „Пазари” во 2020 год.

9. Извештај за работата на ЈП „Пазари” во 2020 год.

10. Завршна сметка за финансиското работење на ЈКП „Водовод” во 2020 год.

11. Извештај за работата на ЈКП „Водовод” во 2020 год.

12. Завршна сметка за финансиското работење на ЈП за стопанисување со

Индустриската зона „Жабени“ во 2020 година.

13. Извештај за работењето на ЈП за стопанисување со Индустриската зона

„Жабени“ во 2020 година.

14. Завршна сметка за финансиското работење на ЈП за урбанистичко

планирање, проектирање и инженеринг Битола во 2020 год.

15. Извештај за работата на ЈП за урбанистичко планирање, проектирање и

инженеринг Битола во 2020 год.

16. Завршна сметка за финансиското работење на ЈП за изградба и одржување

на јавен простор за паркирање и уредување и организирање на јавен локален превоз на патници во општина Битола во 2020 година.

17. Извештај за финансиското работење на ЈП за изградба и одржување на јавен

простор за паркирање и уредување и организирање на јавен локален превоз на патници во општина Битола во 2020 година.

18. Завршна сметка за финансиското работење на Зоолошката градина – Битола

во 2020 год.

19. Извештај за работата на Зоолошката градина – Битола во 2020 година.

20. Завршна сметка за финансиското работење на Старски дом „Сју Рајдер“ –

Битола во 2020 година.

21. Извештај за работата на Старски дом „Сју Рајдер“ – Битола во 2020 година.

22. Заклучок за усвојување на извештајот од Општинската Комисија за

процена на штети од елементарни непогоди во Општина Битола настанати од невремето, град и поплави на ден 10 Јануари 2021 година.

 23. Одлука за кофинансирање на проектот:,, Биди ИН,биди Инклузивен, биди Инклудиран”,за набавка на дигитална опрема-смарт табли и дидактички нагледани средства за учениците со посебни образовни потреби за целосна реализација на проектот за потребите на ОУ,,Св.Климент Охридски’’ Битола.

24. Одлука за примање на донација- техничка документација основен проект за

линиска инфраструктура градба : изградба на колектор за одведување на фекални отпадни води од локалитет бегова чешма – Национален парк “ Пелистер “ – Битола, делница: РШ 106-прочистителна станица-Реципиент, Битола.

25. Одлука за примање на донација во вид на уредување – реконструкција на

мултифункционален терен за ракомет, фудбал, кошарка во град Битола, во рамките на

парцелата на ОУ„Коле Канински“ со бр.11233, имотен лист број 8599 катастарска општина Битола 3.

26. Одлука за давање на трајно користење без надоместок на движни ствари на Општина Битола за потребите на ЈП Комуналец Битола.

27. Одлука за за примање на донација 18 лаптопи од организацијата Македонија 2025.

28. Статутарна Одлука за измена и дополнување на статутот на Општина Битола.

29. Одлука за основање на заедничко јавно претпријатие за превоз на патници.

30. Решение за именување на членови во Управниот одбор на Меѓуопштинското Јавно претпријатие ПЕЛАЛИНК Битола.

31. Решение за именување на членови во Надзорниот одбор за контрола на материјално-финасиското работење на Меѓуопштинското Јавно претпријатие ПЕЛАЛИНК Битола.

32. Решение за давање согласност на Одлуката за изменување и дополнување

на Статутот на ЈППЈЛП Битола.

33. Решение за разрешување и именување членови во Управниот Одбор во ЈП СИЗ„Жабени“- Битола.

34. Иницијатива за Предлог листа за определување на имиња на улици, плоштади, мостови и други инфраструктурни објекти на подрачјето на Општина Битола.

35. Одлука за утврдување на потреба за донесување на урбанистичко планска документација со која ќе се изврши проширување на планскиот опфат и вклопување на бесправните објекти изградени во **КО Бистрица** во идна урбанистичко планска документација.

36. Одлука за утврдување на потреба за донесување на урбанистичко планска документација со која ќе се изврши проширување на планскиот опфат и вклопување на бесправните објекти изградени во **КО Братиндол** во идна урбанистичко планска документација.

37. Одлука за утврдување на потреба за донесување на урбанистичко планска документација со која ќе се изврши проширување на планскиот опфат и вклопување на бесправните објекти изградени во **КО Буково** во идна урбанистичко планска документација.

38. Одлука за утврдување на потреба за донесување на урбанистичко планска документација со која ќе се изврши проширување на планскиот опфат и вклопување на бесправните објекти изградени во **КО Горно Српци** во идна урбанистичко планска документација.

39. Одлука за утврдување на потреба за донесување на урбанистичко планска документација со која ќе се изврши проширување на планскиот опфат и вклопување на бесправните објекти изградени во **КО Крстоар** во идна урбанистичко планска документација.

40. Одлука за утврдување на потреба за донесување на урбанистичко планска документација со која ќе се изврши проширување на планскиот опфат и вклопување на бесправните објекти изградени во **КО Крклино** во идна урбанистичко планска документација.

41. Одлука за утврдување на потреба за донесување на урбанистичко планска документација со која ќе се изврши проширување на планскиот опфат и вклопување на бесправните објекти изградени во **КО Олевени** во идна урбанистичко планска документација.

42. Одлука за утврдување на потреба за донесување на урбанистичко планска документација со која ќе се изврши проширување на планскиот опфат и вклопување на бесправните објекти изградени во **КО Цапари** во идна урбанистичко планска документација.

43. Одлука За давање во закуп со надоместок на движните ствари киосците бр.3, 6, 8 и 9 кои се наоѓаат на Градско шеталиште ул.„Македонска фаланга“, сопственост на Општина Битола со Електронско јавно наддавање.

44. Одлука за дополнување на Одлуката за утврдување на листа на изградба и реконструкција на водоводни системи во населните места на подрајчето на Општина Битола со користење на средства од Европска инвестициона банка.

 1.

 Претседателот на Советот даде пауза од 5 мин.

Иванчо Тошевски рече пред да се започне со работа во Советот (со дискусии по точките) го извести Претседателот на Советот Груевски дека советничката група на ВМРО ДПМНЕ нема да земе учество на седницата од причина што не беше прифатен нивниот предлог за повлекување на точките од дневниот ред и ставање на новата точка која се однесува на состојбата со Ковид10, и ја напуштија седницата.

Методија Илиевски рече,членовите на Комисијата за јавни и комунални дејности го разгледа материјалот по точката 1,19,34 и за истите се гласало со 3 гласови ЗА.

Борче Корлевски во однос на првата точка од дневниот ред рече, самоиницијативно свеста на угостителските работници не проработи и дел од нивните простории може да биде место за пренесување на вирусот,потоа следуваше повик од страна на Градоначалникот, а сега се носи Одлука која е во надлежност на Општината Битола врз основа на препораките.Се она што е во интерес на граѓаните(без оглед дали е од страна на власт или опозиција) како мерка ќе може да се дискутира, и уште еднаш рече декаона што е во надлежност на Општина Битола-Советот ќе го поддржи по барање на здравствените работници.

Габриела Илиевска не се сложува со тоа дека кај угостителите не проработила свеста бидејќи тие постапувале по препораките,а не се сложува и дека треба да се бараат виновници и додаде дека за Битола нема конкретни мерки и спроведување на стратегија.Илиевска смета дека вината не треба да се префрла на угостителите и додаде:Кризниот штаб е тој кој треба да сноси одговорност а не граѓаните,младите или советниците, а Советот ги има сите услови за да може да работи комбинирано со мерки напретпазливост и со мерки на тестирање на советниците.

 Одлуката за измена на Одлуката за утврдување на критериуми и стандарди за поставување на урбана опрема на подрачјето на Општина Битола, беше ставена на гласање и донесена со 16 гласови ЗА у 2 воздржани.

 2.

Борче Корлевски рече,членовите на Комисијата за финансии и Буџето го разгледа материјалот по точките: од 2 до27, 43 и 44 а гласањето беше:точката 2.со 5 гласови ЗА, а од 2-та до 21 со 3 гласови ЗА и 2 против а за точките од 22 до 27 и 43 и 44 се гласало со 5 гласови ЗА.

Одлуката за измена на распоредот на средства на Буџетот на општина Битола за 2021 година, беше ставена на гласање и донесена со 17 гласови ЗА (едногласно од бројот на присутвни).

 3.

Татјана Крнчева рече дека ЈП Комуналец успева да ја достигне целта со максимално ангажирање на сите вработени,со постојани анализи на приходи и трошоци како исо наменско трошење на собраните средства од граѓаните.ЈП успева да го зголеми и обемот на вршење на своите услуги а 2020г. претпријатието заврши со добивка од над 3 милиони д.Во 2020 на територијата на Општина Битола собрани се повеќе од 29 илјади тони комунален отпад,повеќе од 201 тони отпадна хартија,,7,85 тони отпадна пластика,3,64 тони електричен и електронски отпад,1180т.гломазен отпад и 66,25 тони отпадно стакло. На 18 локации се псотавени метални садови на бетонски постамент за селекција на отпадна пластика и се репарирани околу 350 контињери.Во 2020г. се одпочна со собирање и транспорт на комунален отпад од 4 села(Меџитлија,Ротино,Цапари и Доленци) и заради тоа таму се поставени околу 30 контињери-со тоа се зголеми обемот на делување.Во депонијата Мегленци се тампонирани 800м2 површина наменети за движење на возилата, на депонијата за депонирање на градежен шут во Мегленци депонирани се 2.080м3 градежен шут.Механички третман на отпад се врши на хартија,картон и на пластика, а Комуналец активно се вклучува во акциите за чистење на дивите депонии (обиколницата на Битола, сривницата нај Стара Автобуска,УЗ Д.Груев и во нас.Карпош,Ремо,Бук.ливади, Стрелиште и тн.До делот на јавната чистота активности се одвиваат во две смени (рачно и машинско чистење и миење на улици,чистење на сгег и сл.), поставени се нови корпи за одпадоци во училишта,паркови и детски игралишта.Ги спомна Одделението за јавно осветлување,за одршување механизација на возила и Одделение за одржување на спортските објекти и одржувањето на возилата од ЈПКомуналец.Повеќе од 400 возила беа подигнати од страна на пајак службата, а во 2020 се одржуваше и спортската сала Б.Чурлевски (внатрешноп и надворешно)фудбалското игралиште,тениските терени и тн.Одделението за сервисирање на уличното осветлување се уредува со оперативна програма усвоена од Управниот одбор на Советот на Општина Битола,сервисирањето и одржување на уличното осветлување се врши со уличното осветлување во исправна состојба,редовна замена на светлечките тела и она што е во фукција на уличното осветлување а во согласност на оперативните програми. Променети се 1435 светилки, заменети 100 светлеки арматури,поставен 4.045м кабел и останат материјал за улично осветлување, а во 2020г постапено е и во руралните средини со поставени 1570 светилки,114 светлечки арматури,4850м.кабел и додаде дека извршена е огромна заштеда на електрична енергија-вредност од 12 милиони ден. за улично осветлување. Во 2020г.во секторот Јавно зеленило се реализирани активности согласно Планот и Програмата,вкупната површина на зелени искосени површини во урбаниот дел се 383.523н2. во руралните средини 170.810м2,во спортско рекреативните центри 25.960м2, кроени дрва,расад за седници и тн.а донирани беа140 садници по барање на граѓаните. Обновени се паркови и детски игралишта со реквизити.Извршени се и дополнителни активности во Битола и околните села, а реализирани се и вонтековни активности кои се опфатени со полугодишниот извештај.Секторот Јавно зеленило исто така имаше активности и во двата расадници и потенцира:ЈПКомуналец во 2020г.ја обнови дејноста односно имаше сопствено производство на цветен расад, а во иднина се очекува да се постават и нови пластеници со рассади, а го спомна и екопаркот.

Борче Корлевски потсети дека во 2016 ЈПКомуналец имаше долг од половина милион д. а сега (и во време на пандемија) има добивка, и додаде- од осветлувањето наплатени се половина милион Евра.Исто така рече дека во 2020г.во градот во уличното осветлување се променети 1435 светилки во градските средини и 100 светлечки арматури,а во руралните средини се променети 1570 светилки и променети се 114 светлечки арматури.

Завршната сметка за финансиското работење на ЈП „Комуналец” во 2020 год, беше ставена на гласање и усвоена со 16 гласови ЗА и 2 против.

 4.

Извештајот за работата на ЈП „Комуналец” Битола во 2020 год., беше ставен на гласање и усвоен со 16 гласови ЗА и 2 против.

 5.

Извештајот за реализација на Програмите за одржување на ЈЗП и јавна чистота во Општина Битола од ЈП „Комуналец“Битола за 2020 год., беше ставен на гласање и усвоен со 16 гласови ЗА и 2 против.

 6.

Борче Корлевски рече, ЈПНискоградба во 2017 беше водолг од 730 милиони Е. од кои 45 милиони д. беа несервисирани долгови (со трите кредити во висина од 439 илјади Евра).Сега состојбата во Нискоградба приходите во 2020 се намалени за 2 милиони д.и со остварените приходи од над 113 милиони д и расходи од 113,058,000д. ЈП Нискоградба е со половина милион д.во добивка (или од данокот на добивка и по оданочувањето со околи 60.000д.). Напомена дека сите инвестиции кои Нискоградба ги прави во делот на работењето ги прави со сопствените пари, но има извршено услуги и за Општина Битола и други субјекти.Потсети дека предходното раководство покрај двата кредити си зело уштееден кредит без одобрување на Општина Битола а не наменет за потребите од Нискоградба,сега едниот кредит е целосно вратен,вториот е веќе со 60%исполнет и остануваат уште 7 милиони д.кои до следната година и тој ќе биде затворен.Во следната годинаНискоградба нема да има несервисирани долгови,ќе бидат исплатени сите кредити и ЈП ќе биде стабилно и истото ќе може подобро да делува во Општината Битола.Исто така има и зголемување на платите во ЈП.

Валентин Груевски за периодот од 2016г.наваму рече,доколку потрошени суровини за 2016 беа повеќе од 15 милиони д.а во 2017г. повеќе од17 милиони д.-во 2019 и 2020 се намалени околу 9 милиони д.(50%намалување ); потрошени канцелариски материјали пд 1,1 милион д во 2016 и 2017-во последните две години е 470.560 д,намалување од 50%),за потрошено гориво намалувањето е 50%;обврските а кредити од над 17 милиони и над 20 милиони намалување има на нешто повеќе од 7 милиони д.; обвески спрема добавувачи од над 21 милион на 13 милиони и потоа на 9 милиони д.;бојот на вработени во 2016 е 142 во 2017 бројот е 145 а 2020 има 138 вработени.

Завршната сметка за финансиското работење на КЈП „Нискоградба” во 2020год.,беше ставена на гласање и усвоена со 16 гласови ЗА и 2 против.

 7.

Извештајoт за работата на КЈП „Нискоградба” во 2020 год.,беше ставен на гласање и усвоен со 16 гласови ЗА и2 против.

 8.

Виолета Дракалска рече ЈП Пазари е од витално значење за градот.Покрај тешките услови со пандемијата ЈППазари успева до овој момент да остане ликвидно и навремено да ги подмирува сите обврски кон вработеите и добавувачите.Остварувањето на планираното согласно Планот за работа забелеежано е намалување на приходите но и покрај тоа ЈП има забележителни резултати.ЈП е енергетско ефикасно ЈП и тоа е прво ЈП кое произведува електрична енергија од фотоволтаици а вишокот на електрична енергија ја продава и сметките за струја се намалени за 80% а вкупната ивестиција од 1,1 милион д. е платена од сопствени средства.Во 2020 ЈП ја замени фасадата(енергетска) со2,2 милиони д. платена со сопствени средства,извршена е целосна реконструкција на електричната мрежа во Управната зграда со сопствени средства а во моментот се градат и нови павиљони- тоа се прави со средства од Агенцијата за земјоделие и сопствени средства а има ново лед осветлување напрено од сопствени средства,променето е греењето во управта зграда (еколошко).

Завршната сметка за финансиското работење на ЈП „Пазари” во 2020 год., беше ставена на гласање и усвоена со 15 гласови ЗА и 2 против.

 9.

Извештајот за работата на ЈП „Пазари” во 2020 год.,беше ставен на гласање и усвоен со 15 гласови ЗА и 2 против.

 10.

Жаклина Наумовска рече ЈПВодовод 2020 ја заврши со позитивен финансики резултат и бруто добивка од 713.169 д. или позитивното остварување приход е 251.020.976.д. и е зголемен за 531.153 д.во споредба на мнатата година а планот е реализиран со 92%.Го спомна возниот парк со набавени неколку возила за потребите на ЈП, а во 2020 објектот филтерница заедно со пумпната станица Довлеџик успешно ја заврши својата работа со чиста вода за пиење, а според направените 290 хемиски анализи граѓаните пијат квалитетна вода.Одделението за водоводна мрежа и приклучоци кои ја одржуват градската и приградската мрежа во текот на 2020г. има извршено реконструкција на дел од градската мрежа и по тој основ се монтирани водоводни линии со должина од 1954м., изведени се целосно нови водоводни линии и заменети се азбестни цевки.Исто така направена е реконструкција и промена на нова водоводна градска и приградска мрежа (ул.Крсте Нале,Модуларната болница),во с.Трново направен е довод за пречистителна станица,ул.Б.Радичевиќ,приклучок на Офицерски дом,ОУ.Е.Караманди и тн.-вкупно инвестиции од 8.961.775д.

Борче Корлевски во делот на вработувањата спомнувани на прес конференциите од страна на ВМРО ДПМНЕ рече,ЈПВодовод во 2016г.беше превземено со 207 вработени а моментално има 208 вработени.За возниот парк на Водовод рече,одделот до 2020 за возен парк работел со возобновен парк од 39 моторни возила и придружна механизација, и потсети дека во 2016г.потрошувачката на гориво била 50.000л.во една тековна година а сега во 2020 со дополнителни 39 моторни возила потрошувачката е 32.000л.Во предходните години преку системот Скада каде беа инвестирани 3,5 милиони д.(а предходно не се инвестирало) во оваа година се избаждарени 3000 водомери а променети 1183 водомери.Во делот на личните доходи рече дека има зголемување од 6% и додаде дека ЈП годината ја заврши со добивка од 101.000д. а тоа покажува дека работењето на ЈП е домаќинско.

Завршната сметка за финансиското работење на ЈКП „Водовод” во 2020 год.,беше ставена на гласање и усвоена со 15 гласови ЗА и 1 против.

 11.

Извештајот за работата на ЈКП „Водовод” во 2020 год.беше ставен на гласање и усвоен со 15 гласови ЗА и 1 против.

 12.

Борче Корлевски на почетокот од дискусијата рече дека според менаџментот и од извештаите се гледа дека скоро сите парцели во ИЗ се купени,освен трите постоечки кои Кроберт и Шуберт ги проширил за извршување на својата дејност, а од останатите никој не пројавил интерес за инвестирање. Општина Битола,ЈПЖабени и Градоначалничката имаат поведено судски постапки за одземање на парцели кои беа дадени на лица (кои имаат високи партиски функционери) за багателни цени,и потсети дека парцелите беа земени и злоупотребени со тоа што ветиле дека ќе донесат триесетина нови инвеститори а тоа не го направиле во изминатиот период.

Завршната сметка за финансиското работење на ЈП за стопанисување со Индустриската зона „Жабени“ во 2020 година, беше ставена на гласање и усвоена со 16 гласови ЗА и 2 против.

 13.

Извештајот за работењето на ЈП за стопанисување со Индустриската зона„Жабени“ во 2020 година, беше ставен на гласање и усвоен со 16 гласови ЗА и 2 против.

 14.

Завршната сметка за финансиското работење на ЈП за урбанистичко планирање, проектирање и инженеринг Битола во 2020 год., беше ставена на гласање и усвоена со 16 гласови ЗА и 2 против.

 15.

Извештајот за работата на ЈП за урбанистичко планирање, проектирање и инженеринг Битола во 2020 год., беше ставен на гласање и усвоен со 16 гласови ЗА и 2 против.

 16.

Билјана Поповска рече,членовите на Комисијата за Статут и прописи го разгледа материјалот по точките 27 и 31 и за истите се гласало со 3 гласови ЗА.

Емилија Костурски рече според бројките од Март 2020г.кога започна Ковид кризата и рестиктивните мерки во РСМ може да се заклучи дека до крајот на годината претпријатието има негативен тренд (во делот на паркинг сесиите,продадените билети и бројот на ССМ пораки),со исклучок на летните месеци.Оваа состојба се одрази не само на финансиското работење на ЈП туку и во делот на амбициозното планирано инвестирање.Но со одлично менаџирање,соодветно организирање на работењето во услови на криза на ЈП и во услови на оправдани отсуства на вработените заради поледувања,ЈПретпријатие успеа редовно да ги сервисира финансиските обврски (исплатени се сите плати на вработените, К15,инвестирано во опрема,потрошен материјал,услуги и сообраќајна проектна документација за 6 различни локации во градот).Вработени се 52 лица а најголем дел беа вработени предходно беа вработени кај приватниот концесионер а додаде и тоа дека личните доходи се повисоки од оние кои ги добиваа кај концесионерот.Во 2020 ставени се во систем за наплата 3 нови паркинзи со 270 нови места, а се очекува пуштање на паркингот и во близина на Градската библиотека.ЈП ја одржуваше и хоризонталната сигнализација односно пешачките премини на површина од 12.500 м2.Иако ова е далеку од очекувањата и планирањата за 2020-сепак се заклучува успешна година за најмладото ЈП во Општината, и потсети дека опозицијата немаше слух и не гласаше„ЗА“ ниту една од одлуките кои се однесуваа на ова ЈП и не ги поддржа процесите поврзани со истото.

Завршната сметка за финансиското работење на ЈП за изградба и одржување на јавен простор за паркирање и уредување и организирање на јавен локален превоз на патници во општина Битола во 2020 година, беше ставена на гласање и усвоена со 15 гласови ЗА и 1 против.

 17.

Извештајот за финансиското работење на ЈП за изградба и одржување на јавен простор за паркирање и уредување и организирање на јавен локален превоз на патници во општина Битола во 2020 година, беше ставен на гласање и усвоен со 15 гласови ЗА и 1 против.

 18.

Завршната сметка за финансиското работење на Зоолошката градина – Битола во 2020 год., беше ставена на гласање и усвоена со 15 гласови ЗА и 2 против.

 19.

Извештајот за работата на Зоолошката градина – Битола во 2020 година, беше ставен на гласање и усвоен со 16 гласови ЗА и 2 против.

 20.

Борче Корлевски рече, институцијата располага со 150 легла а 2020година беше завршена со 137 корисници на услуга.Оваа година СЈУ Рајдер остварило 26 милиони д. а околу 18 милиони расходи,а префрлило 10 милиони од предходната година и уште 9 милиони од оваа година тоа се 19 милиони д..За договорни услуги искористени се 2,5 милиони д. (само 700.000д.за средства за хигиена,а останатите за лабараториски анализи,специјалистички консултации и тн.)а средствата за репрезентација или за копирање и сл. се минимални, а напомена дека во институцијата има голема потреба од ново вработување.

Завршната сметка за финансиското работење на Старски дом „Сју Рајдер“ –Битола во 2020 година, беше ставена на гласање и усвоена со 16 гласови ЗА и 1 против.

 21.

Извештајот за работата на Старски дом „Сју Рајдер“ – Битола во 2020 година, беше ставен на гласање и усвоен со 16 гласови ЗА и 1 против.

Претседателот даде пауза од 10 мин.

 22.

Заклучокот за усвојување на извештајот од Општинската Комисија за процена на штети од елементарни непогоди во Општина Битола настанати од невремето, град и поплави на ден 10 Јануари 2021 година, беше ставен на гласање и усвоен со 17 гласови ЗА.

 23.

 Одлуката за кофинансирање на проектот:,, Биди ИН,биди Инклузивен, биди Инклудиран”,за набавка на дигитална опрема-смарт табли и дидактички нагледани средства за учениците со посебни образовни потреби за целосна реализација на проектот за потребите на ОУ,,Св.Климент Охридски’’ Битола, беше ставена на глсање и едногласно донесена (18ЗА).

 24.

Одлуката за примање на донација- техничка документација основен проект за линиска инфраструктура градба : изградба на колектор за одведување на фекални отпадни води од локалитет бегова чешма – Национален парк “ Пелистер “ – Битола, делница: РШ 106-прочистителна станица-Реципиент, Битола, беше ставена на гласање и едногласно донесена (18ЗА).

 25.

Одлуката за примање на донација во вид на уредување – реконструкција на мултифункционален терен за ракомет, фудбал, кошарка во град Битола, во рамките на парцелата на ОУ„Коле Канински“ со бр.11233, имотен лист број 8599 катастарска општина Битола 3., беше ставена на гласање и едногласно донесена (18ЗА).

 26.

Одлуката за давање на трајно користење без надоместок на движни ствари на Општина Битола за потребите на ЈП Комуналец Битола, беше ставена на гласање и едногласно донесена (18ЗА).

 27.

Одлуката за за примање на донација 18 лаптопи од организацијата Македонија 2025, беше ставена на гласање и едногласно донесена (18ЗА).

 28.

Статутарна Одлука за измена и дополнување на статутот на Општина Битола, беше ставена на гласање и едногласно донесена (18ЗА).

 29.

Одлуката за основање на заедничко јавно претпријатие за превоз на патници, беше ставена на гласање и донесена со 16 гласови ЗА и 2 воздржани.

 30.

Виолета Дракалска рече,Комисијата за мандатни прашања,избор и именување за членови во Управниот одбор на Меѓуопштинското Јавно претпријатие ПЕЛАЛИНК Битола се предлагаат:Горан Долевски сооб/.инг, Дејан Нечовски соо.инг. и Дејан Србиновски дипл.правник. Во Надзорниот одбор за контрола на материјално финансиското работење на Меѓуопштинското ЈП ПЕЛАЛИНК да бидат:Николина Митревска дипл.правник,Наталија Балевска дипл.правник и Ѓорѓи Ѓеорѓиевски дипл.економист; Од УО на ЈП Жабени да се разреши Љурфи Ахмети и Дејан Николовски а на нивно место да бидат: Васко Колевски дипл.инг.за информатика и Инџи Махмуди педагошки фак. Членовите од комисијата по точлите 30,31 и 33 гласале со 3 гласови ЗА.

 Решението за именување на членови во Управниот одбор на Меѓуопштинското Јавно претпријатие ПЕЛАЛИНК Битола, односно тоа да бидат: Горан Долевски и Дејан Нечовски ,беше ставено на гласање и донесено со 15 гласови ЗА.

 31.

Решението за именување на членови во Надзорниот одбор за контрола на материјално-финасиското работење на Меѓуопштинското Јавно претпријатие ПЕЛАЛИНК Битола, односно да бидат Николина Митревска,Наталија Балевска и Ѓорѓи Ѓорѓиевски, беше ставено на гласање и донесено со 15 гласови ЗА у 2 воздржани.

 32.

Решението за давање согласност на Одлуката за изменување и дополнување на Статутот на ЈППЈЛП Битола, беше ставено на гласање и донесено со 15 гласови ЗА и 1 против.

 33.

Решението за разрешување и именување членови во Управниот Одбор во ЈП СИЗ„Жабени“- Битола, беше ставено на гласање и донесено со 16 гласови ЗА и 2 воздржани.

 34.

Валентин Груевски потсети на скоро починатиот сограѓанин-Битолчанецот Коста ХаџиАнтоновски и поднесената Иницијативата во негова чест за именување на некаков објект,улица, плоштад,мост и сл.Она што се носи на оваа седница е само предлог листа со само името Коста ХаџиАнтоновски, а после тоа Советот треба да донесе Одлука (со заеднички консултации од семејството) за именување на некој објект,улица или некој објект во градот,затоа што тој тоа го заслужува.

Татјана Крнчева ја поддржува Иницијативата и смета дека сите советници ќе бидат едногласни за Одлуката која ќе треба да се донесе

Иницијативата за Предлог листа за определување на имиња на улици, плоштади, мостови и други инфраструктурни објекти на подрачјето на Општина Битола, беше ставена на гласање и едногласно прифатена (18ЗА).

 35.

Зоран Стојчевски рече,членовите на Комисијата за урбанизам ги разгледале точките 35,36,37,38,39,40,41 и 42 и за истите се гласало со 3 гласови ЗА.

Одлуката за утврдување на потреба за донесување на урбанистичко планска документација со која ќе се изврши проширување на планскиот опфат и вклопување на бесправните објекти изградени во **КО Бистрица** во идна урбанистичко планска документација,беше ставена на гласање и едногласно донесена (18ЗА).

 36.

Одлуката за утврдување на потреба за донесување на урбанистичко планска документација со која ќе се изврши проширување на планскиот опфат и вклопување на бесправните објекти изградени во **КО Братиндол** во идна урбанистичко планска документација, беше ставена на гласање и едногласно донесена (18ЗА).

 37.

Одлуката за утврдување на потреба за донесување на урбанистичко планска документација со која ќе се изврши проширување на планскиот опфат и вклопување на бесправните објекти изградени во **КО Буково** во идна урбанистичко планска документација,беше ставена на гласање и едногласно донесена (18ЗА).

 38.

Одлуката за утврдување на потреба за донесување на урбанистичко планска документација со која ќе се изврши проширување на планскиот опфат и вклопување на бесправните објекти изградени во **КО Горно Српци** во идна урбанистичко планска документација,беше ставена на гласање и едногласно донесена (18ЗА).

 39.

Одлуката за утврдување на потреба за донесување на урбанистичко планска документација со која ќе се изврши проширување на планскиот опфат и вклопување на бесправните објекти изградени во **КО Крстоар** во идна урбанистичко планска документација, беше ставена на гласање и едногласно донесена (18ЗА).

 40.

Одлуката за утврдување на потреба за донесување на урбанистичко планска документација со која ќе се изврши проширување на планскиот опфат и вклопување на бесправните објекти изградени во **КО Крклино** во идна урбанистичко планска документација, беше ставена на гласање и едногласно донесена (18ЗА).

 41.

Одлуката за утврдување на потреба за донесување на урбанистичко планска документација со која ќе се изврши проширување на планскиот опфат и вклопување на бесправните објекти изградени во **КО Олевени** во идна урбанистичко планска документација, беше ставена на гласање и едногласно донесена (18ЗА).

 42.

Одлуката за утврдување на потреба за донесување на урбанистичко планска документација со која ќе се изврши проширување на планскиот опфат и вклопување на бесправните објекти изградени во **КО Цапари** во идна урбанистичко планска документација, беше ставена на гласање и едногласно донесена (18ЗА).

 43.

Одлуката За давање во закуп со надоместок на движните ствари киосците бр.3, 6, 8 и 9 кои се наоѓаат на Градско шеталиште ул.„Македонска фаланга“, сопственост на Општина Битола со Електронско јавно наддавање, беше ставена на гласање и едногласно донесена (18ЗА).

 44.

Одлуката за дополнување на Одлуката за утврдување на листа на изградба и реконструкција на водоводни системи во населните места на подрајчето на Општина Битола со користење на средства од Европска инвестициона банка, беше ставена на гласање и едногласно донесена (18ЗА).

Седницата заврши во 15,00 часот.

Седницата се снимаше на аудио касети и по нив се водат забелешки.

Седницата ја обработи Ленче В.Гареска,референт за седници.

Бр..09-32/2 ПРЕТСЕДАТЕЛ

15.04.2021 год. На Советот на Општина Битола

Б и т о л а Валентин Груевски